****

**Proračun u malom**

**Grada Varaždina**

**za 2024. godinu**

Varaždin, siječanj 2024.

## **OPĆENITO O PRORAČUNU I NJEGOVOM SADRŽAJU**

## **Što je proračun?**

**Proračun** je akt kojim se u skladu sa Zakonom planiraju procjenjuju prihodi i primici te utvrđuju rashodi i izdaci za jednu fiskalnu godinu. Proračunski proces sastoji se od planiranja proračuna, izrade, donošenja i izvršavanja proračuna.

**PRORAČUNSKA NAČELA**

Proračun i financijski plan donosi se i izvršava u skladu s načelima jedinstva i točnosti, proračunske godine, višegodišnjeg planiranja, uravnoteženosti, obračunske jedinice, univerzalnosti, specifikacije, dobrog financijskog upravljanja i transparentnosti.

**Gdje sve možete pronaći Proračun?**

* U „Službenom vjesniku Grada Varaždina“ 14/23
* www.varazdin.hr

## **Struktura proračuna**

**Proračun Grada Varaždina**  sastoji se od tri dijela:

* **opći dio proračuna** – sastoji se od Računa prihoda i rashoda te Računa financiranja u kojima su prihodi i primici prikazani prema prirodnim vrstama, a rashodi i izdaci prema ekonomskoj namjeni kojoj služe;
* **posebni dio proračuna** – čine ga svi planirani rashodi i izdaci razvrstani prema propisanim proračunskim klasifikacijama;
* **obrazloženje proračuna** – čine ga obrazloženje prihoda i rashoda, primitaka i izdataka proračuna jedinica lokalne i područne (regionalne) samouprave.

**Proračunska klasifikacija** - sustav prikazivanja proračunskih prihoda i rashoda po određenim kriterijima, a razlikuju se:

* **organizacijska** – sadrži povezane i međusobno usklađene cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve;
* **programska** – sadrži rashode i izdatke iskazane kroz aktivnosti i projekte koji su povezani u programe temeljem zajedničkih ciljeva;
* **funkcijska** – sadrži rashode razvrstane prema njihovoj namjeri;
* **ekonomska** – sadrži prihode i primitke prema prirodnim vrstama te rashode i izdatke prema njihovoj ekonomskoj namjeni;
* **izvori financiranja** – sadrži prihode i primitke iz kojih se podmiruju rashodi i izdaci određene vrste i namjene;
* **lokacijska** – sadrži rashode i izdatke razvrstane za RH i za inozemstvo.

**PRORAČUN GRADA VARAŽDINA**

**ZA 2024. GODINU I PROJEKCIJE ZA 2025. I 2026. GODINU**

Ukupni prihodi i primici za 2024. godini planirani su u iznosu od 108.065.411,19 EUR, a ukupni rashodi i izdaci u iznosu od 112.515.644,19 EUR.

Razlika između ukupnih prihoda i rashoda je višak prihoda i primitaka koji se prenosi u 2024. godinu u visini od 4.450.233,00 EUR.

Višak se sastoji od neiskorištenih primitaka od zaduživanja (izdanje obveznica) iz 2023. godine u iznosu od 976.351,00 EUR, višak općih prihoda i primitaka u iznosu od 2.550.000,00 EUR, dio je višak komunalnog doprinosa u iznosu od 800.000,00 EUR, a 123.882,00 EUR je višak prihoda proračunskih korisnika.

GRAFIKON 1: PLANIRANI PRIHODI I RASHODI U PRORAČUNU GRADA VARAŽDINA ZA 2024. GODINU I PROJEKCIJE ZA 2025. I 2026. GODINU

**PRIHODI I PRIMICI PRORAČUNA**

Ukupni prihodi i primici planirani su u iznosu od 108.065.411,19 EUR . Sastoje se od Prihoda poslovanja koji su u 2024. godini planirani u iznosu od 95.773.061,19 EUR, prihoda od prodaje nefinancijske imovine u iznosu od 6.892.350,00 EUR (prihodi od prodaje građevinskog zemljišta, prihodi i anuiteti od prodaje stanova), dok su primici od financijske imovine i zaduživanja planirani u iznosu od 5.400.000,00 EUR (kredit za LED rasvjetu i izgradnju stanova).

GRAFIKON 2: VISINA OSTVARENIH PRIHODA I PRIMITAKA U PRORAČUNU GRADA VARAŽDINA ZA 2023., PLANIRANIH PRIHODAI I PRIMITAKAU PLANU ZA 2024. GODINU I PROJEKCIJE ZA 2025. I 2025. GODINU

**Vrste proračunskih prihoda**

U proračunskim prihodima i primicima najveći udio čine prihodi od poreza (31,77%), pomoći iz inozemstva (darovnice) i od subjekata unutar opće države (41,58%), prihodi od administrativnih pristojbi po posebnim propisima i naknade (10,17%), prihodi od imovine (3,82%), prihodi od prodaje proizvoda i pruženih usluga (1,16%), kazne i ostali prihodi (0,13%), prihodi od prodaje neproizvedene dugotrajne imovine (2,84%), prihodi od prodaje proizvedene dugotrajne imovine (3,53%) i primici od zaduživanja (5,00%).

GRAFIKON 3. STRUKTURA PRORAČUNSKIH PRIHODA 2024. GODINE PREMA EKONOMSKOJ KLASIFIKACIJI

**RASHODI I IZDACI PRORAČUNA PLANIRANI U PRORAČUNU ZA 2024. GODINU**

Rashodi i izdaci u Proračunu Grada Varaždina obuhvaćaju rashode za financiranje planiranih aktivnosti i projekta gradskih upravnih tijela i proračunskih korisnika u visini utvrđenoj u proračunu.

U 2024. godinu rashodi i izdaci su planirani u visini od 112.515.644,19 EUR, a čine ih rashodi poslovanja planirani u iznosu od 65.174.833,00 EUR, rashodi za nabavu nefinancijske imovine (kapitalni rashodi) 46.488.306,19 EUR te izdaci za financijsku imovinu i otplate zajmova u iznosu od 852.505,00 EUR.

GRAFIKON 4: Rashodi i izdaci planirani u proračunu Grada Varaždina za 2024.godinu I PROJEKCIJAMA ZA 2025. I 2026.GODINU

Rashodi poslovanja za 2024. godinu obuhvaćaju rashode za djelatnike gradske uprave i 18 proračunskih korisnika, a planirani su u iznosu od 112.515.644,19 EUR. Čine ih rashodi za zaposlene (plaće) koji su planirani u iznosu od 27.039.905,00 EUR, materijalni rashodi planirani u iznosu od 25.621.224,00 EUR, financijski rashodi 342.303,00 EUR, subvencije u iznosu od 1.161.600,00 EUR, pomoći u iznosu od 108.630,00 EUR, naknade građanima i kućanstvima u iznosu od 2.695.043,00 EUR i ostali rashodi (donacije, kapitalne pomoći) u iznosu od 8.206.128,00 EUR. Rashodi za nabavu neproizvedene dugotrajne imovine planiranju se u iznosu od 725.490,00 EUR, rashodi za nabavu proizvedene dugotrajne imovine 42.967.097,19 EUR, rashodi za dodatna ulaganja na nefinancijskoj imovini 2.795.719,00 EUR, izdaci za dionice i udjele u glavnici planirani su u iznosu od 130.000,00 EUR, a izdaci za otplatu glavnice primljenih zajmova u iznosu od 722.505,00 EUR (otplate gradskih kredita i povrat APN-u).

GRAFIKON 5: STRUKTURA RASHODA I IZDATAKA U 2024. GODINI

**ZNAČAJNIJI PROGRAMI, PROJEKTI I AKTIVNOSTI**

**KOJI SE FINANCIRAJU U PRORAČUNU ZA 2024. GODINU**

TABLICA 1: ZNAČAJNIJI PROJEKTI I AKTIVNOSTI U PRORAČUNU ZA 2024. GODINU

|  |  |
| --- | --- |
| Naziv projekta/aktivnosti | Plan 2024. |
| KP: 310084 Sanacija zatvorenog odlagališta neopasnog otpada na lokaciji Gospodarska zona Brezje | 19.355.478,47 |
| KP: 310085 Projekt modernizacije javne rasvjete | 5.000.000,00 |
| KP: 120009 Izgradnja stanova- JUGS | 4.100.000,00 |
| A: 300001 Uređenje i održavanje gradskih ulica i trgova | 3.212.500,00 |
| KP: 310001 Izgradnja novih cesta, ulica, trgova | 3.200.150,00 |
| KP: 470002 Dvorana za tenis s pratećim sadržajima - Zagrebačka ulica 93a | 2.476.550,00 |
| KP: 350021 Izgradnja novog dječjeg vrtića u Hrašćici | 1.220.000,00 |
| KP: 350010 Obnova Sinagoge | 1.098.695,00 |
| KP: 310002 Izgradnja javne rasvjete | 984.750,00 |
| KP: 350025 Izgradnja sportsko-rekreacijskog centra Beli kipi | 794.894,00 |
| KP: 470001 Izgradnja natkrivene tribine nogometnog igrališta u Hrašćici | 618.850,00 |
| A: 710004 Kazališne predstave | 570.500,00 |
| KP: 350024 Rekonstrukcija Varaždinske kuće | 549.845,72 |
| KP: 750028 Energetska obnova Starog grada | 506.500,00 |
| KP: 470005 Rekonstrukcija i dogradnja klupskih prostorija NK Gojanec | 391.000,00 |
| KP: 300014 Participativni proračun - male komunalne akcije | 300.000,00 |
| KP: 350035 Rekonstrukcija palače Sermage | 250.000,00 |
| KP: 470010 Izgradnja baseball centra u Jalkovcu | 250.000,00 |
| KP: 340021 Postava polupodzemnih spremnika | 234.000,00 |
| KP: 340026 Projekt - "Varaždin pod krošnjama" | 228.920,00 |
| KP: 560011 Izgradnja solarnih elektrana na osnovnim školama | 215.140,00 |
| A: 370008 Uspostava integriranog i energetski učinkovitog javnog prometa | 200.000,00 |
| KP: 310003 Izgradnja groblja | 196.250,00 |
| KP: 750001 Obnova zgrade HNK | 187.000,00 |
| KP: 950002 Opremanje ICT sustava Grada Varaždina | 177.100,00 |
| TP: 550039 Udžbenici za učenike osnovnih škola | 163.900,00 |
| TP: 200029 Poduzetnički fond | 150.000,00 |
| KP: 850010 Izgradnja novog vatrogasnog centra | 150.000,00 |
| KP: 350031 Zamjena rashladnog sustava u Tehnološkom parku | 131.130,00 |
| TP: 830021 Preoblikovanje nogometnog kluba Varaždin | 130.000,00 |

**RASHODI I IZDACI PO ORGANIZACIJSKIM JEDINICAMA-UPRAVNIM ODJELIMA**

U Proračunu Grada Varaždina za 2024. godinu i projekcijama za 2025. i 2026. godinu rashodi i izdaci raspoređeni su po Upravnim odjelima ne sljedeći način:

TABLICA 2: RASPORED RASHODA PO UPRAVNIM ODJELIMA/RAZDJELIMA

|  |  |
| --- | --- |
| **Naziv razdjela - organizacijske jedinice** | **Iznos** |
| Razdjel: 410 UPRAVNI ODJEL ZA POSLOVE GRADONAČELNIKA I GRADSKOG VIJEĆA | 5.606.636,00 |
| Razdjel: 420 UPRAVNI ODJEL ZA GRADNJU I KOMUNALNO GOSPODARSTVO | 54.690.848,19 |
| Razdjel: 430 UPRAVNI ODJEL ZA GOSPODARSKE DJELATNOSTI | 2.842.837,00 |
| Razdjel: 440 UPRAVNI ODJEL ZA DRUŠTVENE DJELATNOSTI | 38.281.611,00 |
| Razdjel: 450 ODJEL ZA UNUTARNJU REVIZIJU | 3.100,00 |
| Razdjel: 460 UPRAVNI ODJEL ZA FINANCIJE, PRORAČUN I JAVNU NABAVU | 11.090.612,00 |
| UKUPNO: | 112.515.644,19 |

GRAFIKON 6: STRUKTURA RASHODA PO ORGANIZACIJSKOJ KLASIFIKACIJI ZA 2024. GODINU

**PRORAČUNSKI KORISNICI I TRGOVAČKA DRUŠTVA U VLASNIŠTVU GRADA VARAŽDINA**

Unutar Upravnih odjela koji se u proračunu nazivaju „Razdjeli“ postoje niže organizacijske jedinice „Glave“ i „proračunski korisnici“.

Korisnici proračuna Grada Varaždina su ustanove kojima je osnivač Grad Varaždin i koje se većim dijelom financiraju iz gradskog proračuna. Njihovi proračunski prihodi i rashodi sastavni su dio proračuna. Grad Varaždin ima 18 proračunskih korisnika, a to su: Javna vatrogasna postrojba Grada Varaždina, Gradski muzej Varaždin, Hrvatsko narodno kazalište u Varaždinu, Gradska knjižnica i čitaonica Metel Ožegović, Centar za odgoj i obrazovanje Tomislav Špoljar, I. osnovna škola Varaždin, II. osnovna škola Varaždin, III. osnovna škola Varaždin, IV. osnovna škola Varaždin, V. osnovna škola Varaždin, VI. osnovna škola Varaždin, VII. osnovna škola Varaždin, Dječji vrtić Varaždin, Koncertni ured Varaždin, Javna ustanova Gradski stanovi, Javna ustanova Gradski bazeni, Dom za žrtve obiteljskog nasilja „ Utočište sveti Nikola“ i Centar za pružanje usluga u zajednici Varaždin.

TABLICA 3. RASPORED RASHODA PO RAZDJELIMA I GLAVAMA I PRORAČUNSKIM KORISNICIMA

|  |  |
| --- | --- |
| Naziv razdjela/glave s korisnicima- organizacijske jedinice | Iznos |
| Razdjel: 410 UPRAVNI ODJEL ZA POSLOVE GRADONAČELNIKA I GRADSKOG VIJEĆA | 5.606.636,00 |
| Glava: 41001 GRADONAČELNIK | 635.510,00 |
| Glava: 41002 GRADSKO VIJEĆE | 153.826,00 |
| Glava: 41003 UPRAVNI ODJEL ZA POSLOVE GRADONAČELNIKA I GRADSKOG VIJEĆA | 1.395.380,00 |
| Glava: 41080 JAVNA VATROGASNA POSTROJBA GRADA VARAŽDINA | 3.421.920,00 |
| Razdjel: 420 UPRAVNI ODJEL ZA GRADNJU I KOMUNALNO GOSPODARSTVO | 54.690.848,19 |
| Glava: 42001 UPRAVNI ODJEL ZA GRADNJU I KOMUNALNO GOSPODARSTVO | 50.021.543,19 |
| Glava: 42080 JAVNA USTANOVA GRADSKI STANOVI | 4.669.305,00 |
| Razdjel: 430 UPRAVNI ODJEL ZA GOSPODARSKE DJELATNOSTI | 2.842.837,00 |
| Glava: 43001 UPRAVNI ODJEL ZA GOSPODARSKE DJELATNOSTI | 2.842.837,00 |
| Razdjel: 440 UPRAVNI ODJEL ZA DRUŠTVENE DJELATNOSTI | 38.281.611,00 |
| Glava: 44001 UPRAVNI ODJEL ZA DRUŠTVENE DJELATNOSTI | 8.567.994,00 |
| Glava: 44022 HRVATSKO NARODNO KAZALIŠTE VARAŽDIN | 2.685.515,00 |
| Glava: 44023 GRADSKI MUZEJ VARAŽDIN | 1.848.800,00 |
| Glava: 44024 KNJIŽNICA I ČITAONICA "METEL OŽEGOVIĆ" VARAŽDIN | 925.210,00 |
| Glava: 44026 KONCERTNI URED VARAŽDIN | 635.905,00 |
| Glava: 44031 DJEČJI VRTIĆ VARAŽDIN | 3.900.754,00 |
| Glava: 44041 OSNOVNO ŠKOLSTVO | 17.391.610,00 |
| Glava: 44051 DOM ZA ŽRTVE OBITELJSKOG NASILJA "UTOČIŠTE SVETI NIKOLA" | 133.223,00 |
| Glava: 44052 CENTAR ZA PRUŽANJE USLUGA U ZAJEDNICI | 196.150,00 |
| Glava: 44061 JAVNA USTANOVA GRADSKI BAZENI VARAŽDIN | 1.996.450,00 |
| Razdjel: 450 ODJEL ZA UNUTARNJU REVIZIJU | 3.100,00 |
| Glava: 45001 ODJEL ZA UNUTARNJU REVIZIJU | 3.100,00 |
| Razdjel: 460 UPRAVNI ODJEL ZA FINANCIJE, PRORAČUN I JAVNU NABAVU | 11.090.612,00 |
| SVEUKUPNO | 112.515.644,19 |

|  |  |
| --- | --- |
| **GRADSKE USTANOVE**  * [Dječji vrtić Varaždin](https://varazdin.hr/djecji-vrtic-varazdin/) * [Gradska knjižnica i čitaonica "Metel Ožegović" Varaždin](https://varazdin.hr/gradska-knjiznica-i-citaonica-metel-ozegovic-varazdin/) * [Gradski muzej Varaždin](https://varazdin.hr/gradski-muzej-varazdin/) * [Javna ustanova Gradski bazeni Varaždin](https://varazdin.hr/gradski-bazeni-varazdin/) * [Javna ustanova Gradski stanovi Varaždin](https://varazdin.hr/javna-ustanova-gradski-stanovi-varazdin/) * [HNK u Varaždinu](https://varazdin.hr/hnk-varazdinu/) * [Javna vatrogasna postrojba Grada Varaždina](https://varazdin.hr/javna-vatrogasna-postrojba-grada-varazdina/) * [Koncertni ured Varaždin](https://varazdin.hr/koncertni-ured-varazdin/) * [Pučko otvoreno učilište Varaždin](https://varazdin.hr/pucko-otvoreno-uciliste/) * [Javna ustanova Regionalna Energetska Agencija Sjever Varaždin](https://varazdin.hr/ustanova-regionalna-energetska-agencija-sjever/) * [Centar za pružanje usluga u zajednici Varaždin](https://varazdin.hr/centar-pruzanje-usluga-zajednici-varazdin/) * [Dom za žrtve obiteljskog nasilja "Utočište Sveti Nikola"](https://varazdin.hr/dom-zrtve-obiteljskog-nasilja-utociste-sv-nikola-varazdin/) | **GRADSKE TVRTKE**  * [Aquacity d.o.o.](https://varazdin.hr/aquacity-doo/) * [Čistoća d.o.o.](https://varazdin.hr/cistoca-doo/) * [Gradska tržnica d.o.o.](https://varazdin.hr/gradska-trznica-doo-varazdin/) * [Parkovi d.o.o.](https://varazdin.hr/parkovi-dd/) * [Razvojna agencija sjever DAN d.o.o.](https://varazdin.hr/razvojna-agencija-sjever-dan-doo/) * [Tehnološki park Varaždin d.o.o.](https://varazdin.hr/tehnoloski-park-doo-varazdin/) * [Termoplin d.d.](https://varazdin.hr/termoplin-dd-varazdin/) * [Varaždin Airport d.o.o. "u stečaju"](https://varazdin.hr/varazdin-airport-doo/) * [Varaždinske vijesti d.d.](https://varazdin.hr/varazdinske-vijesti-dd/) * [Varkom d.d.](https://varazdin.hr/varkom-dd/) * [Vartop d.o.o.](https://varazdin.hr/vartop-doo/) * [Zona Sjever d.o.o.](https://varazdin.hr/zona-sjever-doo/) |

**PRIJEDLOGE I PRIMJEDBE NA PRORAČUN GRADA VARAŽDINA ZA 2024. GODINE I PROJEKCIJE ZA 2025. I 2026. GODINU MOŽETE DATI PUTEM OBRASCA OBJAVLJENOG NA** [Proračunski dokumenti (varazdin.hr)](https://varazdin.hr/proracunski-dokumenti/)



#### KONTAKT

Grad Varaždin

Trg kralja Tomislava 1  
42000 Varaždin

**OIB:** 13269011531  
**MB:** 2655977

Ovlaštena osoba  
Neven Bosilj, gradonačelnik Grada Varaždina